b"\n_START_ARTICLE_\n\xc5\xbdan Kranjec\n_START_SECTION_\nMladinsko svetovno prvenstvo\n_START_PARAGRAPH_\nKranjec je na svetovnem mladinskem prvenstvu leta 2012 v Roccarasou osvojil bronasti medalji v veleslalomu in kombinaciji ter zlato medaljo na ekipni tekmi, kjer so bili v slovenski reprezentanci \xc5\xa1e Ula Hafner, Ana Bucik in Mi\xc5\xa1el \xc5\xbderak.\n_START_SECTION_\nKariera\n_START_PARAGRAPH_\nV svetovnem pokalu je debitiral 5. marca 2011 na veleslalomu v Kranjski gori, kjer je odstopil. Prvo uvrstitev med dobitnike to\xc4\x8dk je dosegel 22. decembra 2013, ko je na veleslalomu v Alti Badii zasedel 23. mesto.\n_START_SECTION_\nSezona 2016/17\n_START_PARAGRAPH_\nUvodno tekmo svetovnega pokala v alpskem smu\xc4\x8danju 23. oktobra 2016 v S\xc3\xb6ldnu je za\xc4\x8del s \xc4\x8detrtim mestom v veleslalomu, kar je bila njegova uvrstitev kariere._NEWLINE_22. decembra je na no\xc4\x8dnem slalomu v italijanski Madonni di Campiglio nastopil s \xc5\xa1tartno \xc5\xa1tevilko 70 in z 28. mestom prvi\xc4\x8d pri\xc5\xa1el do to\xc4\x8dk tudi v tej disciplini.\n_START_SECTION_\nSezona 2017/18\n_START_PARAGRAPH_\nV Alti Badii je na veleslalomu s tretjim mestom 17. decembra 2017 dosegel svoje prve stopni\xc4\x8dke v karieri. Tako je prekinil 16-letni post slovenske mo\xc5\xa1ke vrste na veleslalomih v svetovnem pokalu. Pred njim je veleslalomske stopni\xc4\x8dke v mo\xc5\xa1ki konkurenci osvojil Uro\xc5\xa1 Pavlov\xc4\x8di\xc4\x8d s tretjim mestom v Kranjski Gori leta 2001. Marca 2018 je prvi\xc4\x8d nastopil znotraj elitne sedmerice. S tem je postal po dolgih 22 letih prvi slovenski veleslalomist, ki mu je to uspelo. Nazadnje je bil tam Jure Ko\xc5\xa1ir, ko je nastopil 16. januarja 1996 v Adelbodnu.\n_START_SECTION_\nZimske olimpijske igre 2018\n_START_PARAGRAPH_\n\xc5\xbdan Kranjec je tekmo na olimpijskem veleslalomu kon\xc4\x8dal na \xc4\x8detrtem mestu. Z odli\xc4\x8dno drugo vo\xc5\xbenjo je iz devetega mesta po prvi vo\xc5\xbenji napredoval na \xc4\x8detrto, tako pridobil pet mest in na koncu za bronasto medaljo zaostal za 40 stotink. Ta uvrstitev je druga najbolj\xc5\xa1a slovenska na olimpijskih mo\xc5\xa1kih veleslalomih, bolj\xc5\xa1i je bil le Jure Franko, ki je bil drugi (Sarajevo 1984), \xc4\x8detrti pa je bil tudi Bojan Kri\xc5\xbeaj leta 1980 v Lake Placidu.\n_START_SECTION_\nSezona 2018/19\n_START_PARAGRAPH_\n19. decembra 2018 je \xc5\xbdan Kranjec na veleslalomu v Saalbachu slavil svojo prvo zmago v karieri. To je bila \xc5\xa1ele druga slovenska mo\xc5\xa1ka zmaga v veleslalomu po letu 1982, ko je v Cortini d'Ampezzo slavil Boris Strel."